ᱪᱤᱱᱱᱟᱯᱳᱱᱱᱩ

ᱪᱤᱱᱱᱟᱯᱚᱱᱱᱩ (ᱡᱟᱦᱟᱸ ᱛᱤᱥ ᱡᱟᱦᱟᱸ ᱛᱤᱥ ᱪᱤᱱᱱᱟ ᱯᱳᱱᱱᱩ, ᱟᱨᱵᱟᱝ ᱪᱤᱱᱱᱟᱯᱳᱱᱱᱩ ᱢᱮᱱᱛᱮ ᱦᱚᱸᱭ ᱚᱞᱚᱜᱼᱟ ) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱛᱟᱢᱤᱞ ᱱᱟᱰᱩ ᱯᱚᱱᱚᱛ ᱨᱤᱱᱤᱡ ᱢᱤᱫ ᱦᱚᱲ/ ᱞᱟᱠᱪᱟᱨ  ᱟᱨ ᱯᱞᱮᱵᱮᱠ ᱥᱤᱝᱜᱚᱨ ᱠᱟᱱᱟᱭ ᱾ 

 ᱮᱛᱚᱦᱚᱵ ᱡᱤᱭᱚᱱ 

ᱪᱤᱱᱱᱟᱯᱳᱱᱱᱩ ᱫᱚ ᱥᱤᱵᱽᱜᱚᱝᱜᱚᱭᱤ ᱯᱚᱱᱚᱛ, ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱨᱮ ᱢᱤᱫ ᱦᱩᱰᱤᱧ ᱥᱟᱺᱦᱤᱡ ᱟᱹᱛᱩ ᱥᱩᱨᱱᱟᱢ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱛᱤᱱ ᱡᱚᱦᱚᱜ ᱑᱓ ᱵᱚᱪᱷᱚᱨ ᱩᱢᱮᱨ ᱛᱟᱦᱮᱸ ᱠᱟᱱ ᱛᱟᱭᱟ, ᱩᱱ ᱡᱚᱦᱚᱜ ᱩᱱᱤ ᱫᱚ ᱢᱩᱫᱽᱨᱤ ᱨᱮᱱᱟᱜ ᱯᱟᱨᱟᱵᱽ ᱟᱨ ᱪᱚᱨᱪ ᱮᱢᱟᱱ ᱠᱚᱨᱮ ᱩᱫᱩᱜ ᱩᱫᱮᱞᱟᱭ ᱮᱛᱚᱦᱚᱵ ᱞᱮᱫ-ᱟ ᱾ ᱤᱱᱟ ᱛᱟᱭᱚᱢ ᱠᱷᱟᱱ ᱜᱮ ᱩᱱᱤ ᱫᱚ ᱡᱚᱴᱟᱣ ᱞᱟᱠᱪᱟᱨ ᱵᱟᱰᱚᱦᱤᱭᱟᱹ ᱠᱳᱴᱴᱟᱥᱟᱢᱤ ᱨᱤᱱ ᱜᱟᱫᱮᱞ ᱨᱮ ᱯᱨᱚᱯᱷᱮᱥᱚᱱᱟᱞ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱥᱮᱨᱮᱧ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱡᱟᱦᱟᱸ ᱨᱮᱱᱟᱜ ᱥᱟᱨᱦᱟᱣᱱᱟ ᱫᱚ ᱩᱱᱤ ᱢᱤᱫ ᱢᱮᱱᱴᱚᱨ ᱮ ᱮᱢᱟᱦᱟᱭᱟ ᱾ ᱛᱟᱭᱚᱢ ᱛᱮ ᱩᱱᱤᱭᱟᱜ ᱨᱟᱦᱟ ᱟᱲᱟᱝ ᱫᱚ ᱠᱮ.ᱮ. ᱜᱩᱱᱥᱮᱠᱚᱨᱚᱱ, ᱛᱟᱢᱤᱞᱱᱟᱰᱩ ᱨᱮᱱᱟᱜ ᱞᱟᱠᱪᱟᱨ ᱵᱟᱹᱰᱚᱦᱤ ᱟᱨ ᱞᱟᱠᱪᱟᱨ ᱥᱮᱨᱮᱧ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱠᱷᱚᱸᱫᱽᱨᱚᱱᱤᱭᱟᱹ ᱡᱟᱦᱟᱸᱭᱟᱜ ᱥᱤᱧᱚᱛᱤᱭᱟᱹ ᱠᱚᱢᱭᱩᱱᱤᱥᱴ ᱯᱟᱴᱤ ᱥᱟᱶ ᱦᱚᱸ ᱥᱩᱨ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱᱟ ᱾ ᱜᱩᱱᱥᱮᱠᱚᱨᱚᱱ ᱫᱚ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱞᱮᱠᱟᱱ ᱴᱚᱴᱷᱟ ᱨᱮ ᱩᱱᱤᱭᱟᱜ ᱩᱫᱩᱜ ᱥᱚᱫᱚᱨ ᱪᱷᱟᱨᱟᱣ ᱨᱮᱭ ᱜᱚᱲᱚ ᱟᱫᱮᱭᱟ ᱾ 

 ᱠᱮᱨᱤᱭᱚᱨ 

᱒᱐᱐᱔ ᱥᱟᱞᱮ ᱨᱮ, ᱛᱟᱢᱤᱞ ᱯᱷᱤᱞᱤᱢ ᱤᱱᱰᱚᱥᱴᱨᱤ ᱨᱮ ᱢᱤᱫ ᱦᱤᱴ ᱥᱮᱨᱮᱧᱤᱭᱟᱹ ᱥᱟᱶ ᱥᱟᱶᱛᱮ ᱯᱞᱮᱵᱮᱠ ᱥᱤᱝᱜᱚᱨ ᱞᱮᱠᱟᱛᱮ "ᱵᱚᱡᱽᱨᱚᱛᱷᱩᱨᱚᱱ ᱵᱚᱡᱽᱨᱚᱛᱷᱩᱨᱮᱱ" ᱦᱤᱴ ᱯᱷᱤᱞᱤᱢ ᱪᱚᱸᱫᱽᱨᱚᱢᱩᱠᱷᱤ ᱨᱮ ᱨᱚᱡᱽᱱᱤᱠᱟᱸᱛ ᱟᱨ ᱡᱽᱭᱚᱛᱤᱠᱟ ᱦᱟᱜ ᱨᱩᱯ ᱛᱮᱭ ᱯᱟᱴ ᱞᱮᱫ-ᱟ ᱾ 

ᱱᱚᱶᱟ ᱠᱷᱟᱹᱛᱤᱨ ᱮᱴᱟᱜ ᱥᱮᱨᱮᱧ ᱩᱫᱩᱜᱤᱭᱟᱹ ᱠᱚ ᱧᱮᱱᱮᱞᱚᱢ ᱨᱮᱱᱟᱜ ᱨᱚᱸᱪ ᱟᱨ ᱦᱚᱸ ᱡᱟᱱᱟᱢ ᱮᱱᱟ ᱾ 

ᱥᱮᱨᱢᱟ ᱒᱐᱑᱐ ᱨᱮ, ᱩᱱᱤ ᱫᱚ ᱮᱥ. ᱮᱥ. ᱯᱷᱸᱰᱤᱭᱚᱱ ᱦᱚᱛᱮᱛᱮ ᱩᱫᱩᱜ ᱥᱚᱫᱚᱨ ᱟᱠᱟᱱ ᱯᱷᱤᱞᱤᱢ ᱥᱩᱨᱭᱟ ᱥᱚᱴᱴᱟ ᱠᱚᱞᱚᱣᱨᱤ ᱨᱮᱱᱟᱜ ᱥᱮᱨᱮᱧ "ᱛᱷᱮᱠᱟ ᱛᱷᱮᱠᱟ" ᱞᱟᱹᱜᱤᱫ ᱮᱰᱤᱥᱚᱱ ᱮᱣᱟᱨᱰ ᱒᱐᱑᱐ ᱮ ᱟᱢᱮᱴ ᱠᱮᱫ-ᱟ ᱾ ᱤᱱᱟᱹ ᱥᱮᱨᱢᱟ ᱜᱮ ᱩᱱᱤ ᱫᱚ ᱣᱚᱞᱰ ᱠᱞᱟᱥᱤᱠᱚᱞ ᱛᱟᱢᱤᱞ ᱠᱚᱱᱯᱷᱮᱨᱮᱸᱥ ᱒᱐᱑᱐ ᱞᱟᱹᱜᱤᱫ ᱛᱷᱤᱢ ᱥᱮᱨᱮᱧ ᱨᱮ ᱪᱤᱛᱟᱹᱨᱮᱛ ᱵᱟᱰᱚᱦᱤᱭᱟᱹ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱜᱟᱞᱟᱝ ᱜᱟᱵᱟᱱ ᱫᱚ ᱮ. ᱟᱨ. ᱨᱚᱦᱢᱟᱱ, ᱜᱚᱣᱛᱚᱢ ᱢᱮᱱᱚᱱ ᱦᱚᱛᱮᱛᱮ ᱩᱱᱩᱫᱩᱜ ᱢᱤᱫ ᱵᱷᱤᱰᱭᱳ ᱥᱟᱶ ᱦᱩᱭ ᱞᱮᱱᱟ ᱾ 

᱒᱐᱑᱐ ᱟᱨ ᱒᱐᱑᱑ ᱥᱟᱞᱮ ᱨᱮ, ᱩᱱᱤᱨᱤᱱ ᱥᱮᱨᱮᱧ ᱜᱟᱫᱮᱞ ᱪᱮᱱᱱᱟᱭ ᱥᱚᱝᱜᱚᱢᱚᱢ ᱯᱟᱨᱟᱵᱽ ᱨᱮ ᱢᱤᱫ ᱧᱩᱛᱩᱢᱟᱱ ᱦᱮᱰᱞᱟᱭᱱᱤᱝ ᱮᱠᱴ ᱠᱷᱚᱱ ᱢᱤᱫᱴᱟᱹᱝ ᱛᱟᱦᱮᱸ ᱠᱟᱱᱟ ᱾ ᱡᱩᱱ ᱒᱐᱑᱑ ᱨᱮ, ᱩᱱᱤ ᱫᱚ ᱥᱮᱨᱮᱧᱤᱭᱟᱹ ᱠᱮᱭᱞᱟᱥ ᱠᱷᱮᱨ ᱟᱨ ᱯᱟᱯᱳᱱ ᱥᱟᱶ ᱮᱯᱤᱥᱳᱰ ᱣᱮᱛᱷᱞᱟᱭ ᱟᱨ ᱛᱮᱨᱮ ᱱᱟᱢ ᱨᱮ ᱮᱱ ᱴᱤᱵᱷᱤ ᱠᱳᱠ ᱥᱴᱩᱰᱤᱭᱳ ᱴᱮᱞᱤᱵᱷᱤᱡᱚᱱ ᱥᱨᱩᱝᱠᱷᱚᱲᱟ ᱨᱮᱭ ᱧᱮᱞ ᱧᱟᱢ ᱞᱮᱱᱟ ᱾ 

᱒᱐᱑᱒ ᱨᱮ, ᱩᱱᱤ ᱫᱚ ᱡᱮᱵᱤ ᱟᱨ ᱡᱤ ᱚᱱᱤᱞ ᱦᱚᱛᱮᱛᱮ ᱥᱮᱨᱮᱧ ᱥᱟᱶ ᱥᱟᱶᱛᱮ ᱦᱤᱴ ᱯᱷᱤᱞᱤᱢ ᱵᱚᱥ ᱥᱴᱚᱯ ᱨᱮ ᱥᱮᱨᱮᱧ ᱯᱚᱴᱴᱩᱠᱳ ᱯᱚᱴᱴᱩᱠᱳ ᱥᱟᱶ ᱛᱮᱞᱩᱜᱩ ᱯᱷᱤᱞᱤᱢ ᱡᱮᱜᱮᱛ ᱨᱮ ᱦᱚᱸᱭ ᱵᱚᱞᱚ ᱮᱱᱟ ᱾

 ᱥᱟᱠᱷᱭᱟᱹᱛ